स्पाइस जेट का पर्यटन सीजन को लेकर फैसला, गगल एयरपोर्ट के लिए 8 नियमित उड़ानें
देश की राजधानी दिल्ली से कांगड़ा के लिए स्पाइस जेट कंपनी ने एक और उड़ान शुरू कर दी है। टूरिस्ट सीजन को देखते हुए यह फ्लाइट चलाई है। कांगड़ा ​के गगल एयरपोर्ट पर स्पाइस जेट की दिन में अब पांच नियमित उड़ानें होगी।
देश की राजधानी दिल्ली से कांगड़ा के लिए स्पाइस जेट कंपनी ने एक और उड़ान शुरू कर दी है। टूरिस्ट सीजन को देखते हुए यह फ्लाइट चलाई है। कांगड़ा ​के गगल एयरपोर्ट पर स्पाइस जेट की दिन में अब पांच नियमित उड़ानें होगी।
इसी तरह इंडिगो की दो और एलायंस एयर की एक उड़ान भी नियमित तौर पर हो रही है। ऑफ टूरिस्ट सीजन के दौरान गगल एयरपोर्ट के लिए तीन से चार उड़ानें ही होती हैं। सीजन में इनकी संख्या आठ हो गई है।
कांगड़ा में अतिरिक्त फ्लाइट शुरू होने के बाद पर्यटन कारोबारियों में भी खुशी की लहर है। इससे कांगड़ा के विभिन्न पर्यटन स्थलों पर टूरिस्ट आसानी से पहुंच रहे हैं।
गगल एयरपोर्ट से दिल्ली के साथ-साथ चंडीगढ़ के लिए भी फ्लाइट उड़ रही हैं। गगल एयरपोर्ट से चंडीगढ़ के लिए भी एक उड़ान, एलायंस एयर का विमान सप्ताह में तीन दिन शिमला के लिए भी उड़ान भरता है।
हेली टैक्सी की सप्ताह में तीन उड़ानें
हेली टैक्सी भी सप्ताह में तीन दिन धर्मशाला-मंडी-शिमला-चंडीगढ़ रूट पर उड़ान भरती है। टूरिस्ट सीजन में दिल्ली से गगल एयरपोर्ट के लिए अधिक उड़ानें होने के बाद हवाई किराए में भी काफी कमी आई है। पांच जून के टैरिफ के अनुसार दिल्ली से धर्मशाला का किराया 4700 रुपए से शुरू होकर 8000 तक है।